Aus vs SL 1st Test: पैट कमिंस का कहर, पारी के अंतर से जीता ऑस्‍ट्रेलिया  
पैट कमिंस ने दूसरी पारी में छह विकेट लिए
139 रन पर ढेर हो गई श्रीलंका की टीम
सीरीज का दूसरा टेस्‍ट एक फरवरी से होगा
तेज गेंदबाज पैट कमिंस (Pat Cummins) के करियर की सर्वश्रेष्ठ गेंदबाजी प्रदर्शन की बदौलत ऑस्‍ट्रेलिया (Australia vs Sri Lanka) ने श्रीलंका के खिलाफ डे-नाइट टेस्‍ट मैच पारी के अंतर से जीत लिया है. ऑस्‍ट्रेलियाई टीम ने पहले टेस्‍ट (1st Test) मैच के तीसरे ही दिन एक पारी और 40 रन से जीत हासिल करते हुए सीरीज में 1-0 की बढ़त बना ली है. पहली पारी में 179 रन से पिछड़ने के बाद श्रीलंका की टीम दूसरी पारी में भी कमिंस (23 रन पर छह विकेट) की तूफानी गेंदबाजी के सामने 50. 5 ओवर में 139 रन पर ढेर हो गई. कमिंस के अलावा जे. रिचर्डसन ने 19 रन देकर दो विकेट लिए जबकि नाथन लियोन ने 17 रन देकर एक विकेट चटकाया.
Pat Cummins is the Domain Player of the Match for his 10 wickets in the Test!
Watch his six wickets from the second innings here: https://t.co/Ukd9DHM3SY#AUSvSLpic.twitter.com/5qULszS5CQ
क्‍या आप ऑस्‍ट्रेलिया टीम के भावी टेस्‍ट कप्‍तान हैं, इस सवाल पर पैट कमिंस ने दिया यह जवाब...
श्रीलंका की ओर से सलामी बल्लेबाज लाहिरू थिरिमाने (32) ही 30 रन के आंकड़े को पार कर पाए.कमिंस ने मैच में 62 रन देकर 10 विकेट चटकाए. उन्होंने 19 मैच के अपने करियर में पहली बार मैच में 10 विकेट हासिल किए.श्रीलंका ने दिन की शुरुआत एक विकेट पर 17 रन से की लेकिन दूसरे ही ओवर में टीम ने कप्तान दिनेश चांदीमल (0) का विकेट गंवा दिया जिनका कमिंस (Pat Cummins) की गेंद पर पदार्पण कर रहे कर्टिस पेटरसन ने कैच लपका.कमिंस ने इसके बाद कुसाल मेंडिस (1) और रोशन सिल्वा (3) को भी पवेलियन भेजकर श्रीलंका का स्कोर 35 रन पर चार विकेट कर दिया. रिचर्डसन ने धनंजय डिसिल्वा (14) को आउट करके श्रीलंका को पांचवां झटका दिया.